Abconn skep platform vir sakevennote | News24
Abconn skep platform vir sakevennote
DIE sakeorganisasie, Afrikaanse Handelsinstituut (AHi), het 'n aanlyn sakenetwerkplatform vir besigheid in Afrika begin as 'n verdere diens aan sakelui.
Africa Business Connect (Abconn) is 'n platform waar sakelui wat in die res van Afrika sake wil doen, meer kan leer van nuwe sakevennote, sakegeleent-hede, sakenuus uit Afrika asook om op tenderuitnodigings te reageer.
Abconn is 'n struktuurbenadering wat vrye teg-nologiese denke kombineer. Die taak was 'n poging van die AHI om eensgesindheid te bevorder in die doelwit voor hande, die geleentheid te skep om spontaan idees voor te stel en gesamentlike en/of afsonderlike verantwoordelikheid te aanvaar vir besigheid.
Abconn is in wese 'n aanlyn-webwerf wat besigheid fasiliteer. Die doelwit is om deur die intuïtiewe gebruik daarvan sake-ondernemings te lok om deur die stelsel te navigeer en van die "produkte en aanbiedinge" gebruik te maak. Variasies van intekenaarskap, met 'n gratis komponent, is deel daarvan.
Sakelui wat 'n brosjure wil ontvang, kan met Jannie Kruger van die Kouga Besigheidsforum by office@kougabusinessforum.com skakel